Zapis v zvezek:

**RAVNANJE Z NEVARNIMI SNOVMI**

1. Da se izognemo poškodbam z nevarnimi snovmi, se ustrezno zaščitimo z uporabo **rokavic, zaščitnih očal in zaščitne obleke -halje**.
2. Nevarne snovi hranimo v posebnem prezračenem prostoru, ločeno od hrane in pijače ter stran od dosega otrok.
3. Če pride do nesreče in poškodbe, ukrepamo na naslednje načine:
4. Če se polijemo, slečemo oblačilo in spiramo kožo pod **tekočo vodo 15 min** in gremo k zdravniku.
5. Če zaide nevarna snov v oko, ga razpremo in **spiramo 15 min s tekočo vodo** in se napotimo k zdravniku.
6. Ob zaužitju nikoli **ne izzovemo bruhanja**. Takoj se napotimo k zdravniku. K zdravniku **prinesemo tudi embalažo** zaužite snovi.
7. Ko nevarnim snovem preteče rok ali jih ne potrebujemo več, jih nikoli ne odlivamo v odtok ali mečemo v smeti. Vedno jih oddamo na posebne **zbirne centre** .Tam jih ustrezno shranijo in nato predelajo ali sežgejo.